<classify> SADIO Mane alisema itakuwa ndoto iliyotimia kuiongoza Senegal kushinda kombe la AFCON kwa mara ya kwanza. Senegal, waliomaliza nafasi ya pili kwenye Fainali za Mataifa ya Afrika mwaka 2002, wanatazamia kuingia robo fainali kwa mara ya pili watakapoikabili Uganda.Mane anaongoza kwa mabao akiwa amefungamana na wachezaji wengine 10 kwenye mashindano haya sambamba na mshambuliaji mwenzake kwenye timu ya Liverpool, Mohamedi Salah wa Misri. Kwangu mimi kitu muhimu zaidi ni kushinda hili taji na Senegal, alisema Mane.Senegal iliingia hatua ya mtoano baada ya kushika nafasi ya pili kwenye kundi C nyuma ya Algeria. Mane, mshindi wa Ligi ya Mabingwa Ulaya na Liverpool hakucheza mchezo wa kwanza dhidi ya Tanzania akiwa anatumikia kadi za njano, alifunga mabao mawili kwenye ushindi wa Senegal wa mabao 3-0 dhidi ya Kenya. Kabla ya kuanza mashindano haya Mane aliliambia jarida la France Football kuwa atahamisha mafanikio yake ya kushinda taji la Ligi ya Mabingwa Ulaya kuisaidia Senegal kushinda taji la Afcon.Nitajaribu kufunga mabao zaidi na kuwasaidia wenzangu kufunga ili mwishowe tushinde hili kombe, alisema Mane. Hii ni ndoto yangu kuisaidia Senegal kushinda hili taji. Niko hapa kwa ajili hiyo. Sadio Mane alikuwa sehemu ya kikosi cha Liverpool kilichoshinda taji la Ligi ya Mabingwa Ulaya na Liverpool kwa kuifunga Tottenham mabao 2-0 Juni Mosi.  <topic>: MICHEZO 